Фейсал ибн ГІабдул ГІазиз Ал СагІуд (; гь. 14 апрель 1906 — 25 март 1975) — СагІудиязул ГІарабиялъул лъабабилев хан 1964 - 1975 соназде щвезегІан, СагІудиязул тухумалдаса.

Биография 
Фейсал — ккола ГІабдул ГІазиз ибн СагІудил лъабабилев васлъун. ЧІахІиял васаздаса вукІиналъ, кІвар бугев асар гьабуна инсул кодоб ГІарабистаналъул хІукмо щулалъиялъе. 1925 соналъ гьесул бетІерлъиялда гъоркь сагІудиязул аскаралъ кверщел гьабуна ХІижаз икълималда. Гьелъухъ, 1932 соналда, СагІудиязул ГІарабиялъул цолъараб ханлъи гІуцІун хадуб, Фейсалие щвана къватІисел ишазул министерасул хъулухъ. Цо заманаялъ гьев вакиллъун вукІана СагІудиязул ГІарабиялъул ООНалда. 1930 соназда инсул тІадкъаялда рекъон гьев вачІана Москваялде ва Ленинградалде. Эмен хун хадуб 1953 соналда Фейсал лъугьана тахбакІалъул ирсилавлъун. Фейсал 1964 соналда лъугьана ханлъун, амма гьеб хъулухъалъе гІоло гьевгун къацандулев вукІарав гьесул ва СагІуд нахъегІан къала гІалимзабиги гьоркьоре лъугьун ва гьев пачалихъалдаса къватІизе ккезавун Женевалде витІула. Фейсалил хІукмуялъул замана ракІалда чІола нарт бахъи цІикІкІиналдалъун, жиб сабаблъун ккун ханлъиялъе цебе букІинчІеб бечелъи щвараб. Гьедин бечелъи цІикІкІиндал, гьелъ рес кьуна пачалихъалда кьучІдасан бахъун хиса-басиял гьаризе, цІияб инфраструктура гІуцІизе.

Фейсалил заманаялъ СагІудиялъул хурхенал «цІорона» Гъарбиял пачалихъазулгун, ва хасс гьабун АЦШялъулгун, гьелъие сабаблъун ккана ГІизраилалъ гІараб пачалихъазда данде гьабураб рагъ. 1973 соналъул 17 октябралъ Фейсалица ракІалда гьечІеб бакІалдасан сагІудиялъул нарт нахъе босана дунялалъул базараздаса, букІаралдаса гьелъул багьа бахинабуна 4 нухалъ, ва гьелъул хІасилалда баккана кІудияб энергетикияб кризис.

1975 соналъул 25 марталъ жиндирго вацасул вас Фейсал ибн МусагІидица речІчІун чІвана хан Фейсал, гьевуги вукІана америкаялъул университеталда цІалиги лъугІун ватІаналде тІад вуссарав чи. 

Фкйсалидаса хадуб тахбакІалде вачІана гьесул вац Халид.

Цоги сагІудиялъул амирзабазда данде ккун Фкйсалил васазе щвана цебе тІураб европаялъул лъай. Амир Турки ибн Фейсал Ал СагІуд цІалана Ню-Жерсиялъул школалдав вв Жоржтаунил университеталда. Амир СагІуд ибн Фейсал цІалана Принстоналъул университеталда.

ХІужаби

МугъчІваял 

СагІудиязул ГІарабиялъул ханзаби
СагІудиязул ГІарабиялъул сиясатчагІи
СагІудиязул ГІарабия
ХІижазалъул ханзаби